CELEX: 62011TN0581
Language: hu
Date: 2011-11-09 00:00:00
Title: T-581/11. sz. ügy: 2011. november 9-én benyújtott kereset — Dimian kontra OHIM — Bayer Design Fritz Bayer (BABY BAMBOLINA)

28.1.2012   
            
            
               HU
            
            
               Az Európai Unió Hivatalos Lapja
            
            
               C 25/58
            
         
      2011. november 9-én benyújtott kereset — Dimian kontra OHIM — Bayer Design Fritz Bayer (BABY BAMBOLINA)
      (T-581/11. sz. ügy)
      (2012/C 25/112)
      A keresetlevél nyelve: angol
      
         Felek
      
      
         Felperes: Dimian AG (Nürnberg, Németország) (képviselők: P. Pozzi és G. Ghisletti, ügyvédek)
      
         Alperes: Belső Piaci Harmonizációs Hivatal (védjegyek és formatervezési minták) (OHIM)
      
         A másik fél a fellebbezési tanács előtti eljárásban: Bayer Design Fritz Bayer GmbH & Co. KG (Michelau, Németország)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának az R 1822/2010-2. sz. ügyben 2011. augusztus 3-án hozott határozatát; és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      
         A törlés iránti kérelemmel érintett közösségi védjegy: A „BABY BAMBOLINA” ábrás védjegy a 28. osztályba tartozó árukra vonatkozóan — 6403927. sz. közösségi védjegy.
      
         A közösségi védjegy jogosultja: a fellebbezési tanács előtti eljárásban részt vevő másik fél
      
         A közösségi védjegy törlését kérelmező fél: a felperes
      
         A törlés iránti kérelem indokolása: A törlést kérelmező fél a kérelmét a 207/2009/EK tanácsi rendelet 53. cikkének ugyanazon rendelet 8. cikkének (4) bekezdésével együtt értelmezett (1) bekezdésének c) pontjára, valamint a 207/2009/EK tanácsi rendelet 53. cikkének ugyanazon rendelet 8. cikke (1) bekezdésének b) pontjával és 8. cikke (2) cikkének c) pontjával együtt értelmezett (1) bekezdésének a) pontjára alapozta.
      
         A törlési osztály határozata: a törlési osztály a törlés iránti kérelmet elutasította.
      
         A fellebbezési tanács határozata: a fellebbezési tanács a fellebbezést elutasította.
      
         Jogalapok: A 207/2009 tanácsi rendelet 53. cikkének ugyanazon rendelet 8. cikkének (4) bekezdésével együtt értelmezett (1) bekezdése c) pontjának megsértése annyiban, amennyiben a fellebbezési tanács kizárta a 2008-2009-es időszakra vonatkozó említett katalógusok relevanciáját.